Herribide

Herribide Espainiako Alderdien Legea onartu ondoren Urretxun sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.

Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 720 izan ziren boto nuluak, emandako botoen %17,07.

 Ikus, gainera 
 Espainiako Alderdien Legea

 Kanpo estekak 

Kategoria:2003ko udal hauteskundeetan legez kanpo utzitako herri plataformak
Kategoria:Urretxuko politika